Reimersholme

**Reimersholme** on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella, Långholmenin vieressä, ja kuuluu hallinnollisesti Södermalmin kaupunginosa-alueeseen.

## Maantietoa
### Saari
Saari sijaitsee Liljeholmsvikenin ja Långholmskanalenin välissä. Sen pituus on 650 metriä ja leveys on 350 metriä. Saaren pinta-ala on 15 hehtaaria ja se sijaitsee Södermalmin itäpäässä ja Långholmenin suojassa. Längholmenin välissä sijaitsee lännessä Långholmsviken, joka jatkuu itään päin Pålsundetina. Näiden vaihtumiskohdasta tulee etelään kapea kanava, joka yhtyy etelässä Liljeholmsvikeniin. Kanavan ylittää noin 30-metrinen silta, joka on saaren ainoa. Liljeholmsvikenin vastarannalla sijaitsee Liljeholmen ja Gröndal. Sekä saaren pohjois- että kaakkoisrannassa on pienveneille laiturit.

### Kaupunginosa
Kaupunginosa on muodostettu vuonna 1926. Siellä asuu noin 2&nbsp;530 ihmistä lähinnä kerrostaloissa. Saarella aikoinaan sijainneista rakennuksista on jäljellä Anders Reimersin yksinäinen päärakennus, joka valmistui vuonna 1798. Saarella toimi myöhemmin L. O. Smithin pirtutehdas, josta on jäljellä sillan kohdalla sijainneet pitkät rakennukset sekä pieni rakennus *Åttingen*. Tehdasalue on raivattu pois kerrostalojen ja monitoimihallin tieltä.

Reirmersholme-View from Liljeholmsbron.JPG|Näkymä saarelle Liljeholmin sillalta
Reimersholme, kvarteret Bränneriet, 2020.jpg| Kerrostaloalueen sisäpiha
Reimersholme, juni 2019d.jpg|Tie pohjoisrannalle kulkee talon läpi (pirtutehtaan portti)
Åttingen, Reimersholme, maj 2020.jpg|*Åttingen*


## Historiaa
### Nimi
Anders Reimers omisti saaren itäpään, jonne hän rakensi huvilansa (*Reimers malmgård*) päärakennuksen vuonna 1798. Reimers toimi Tukholman raatimiehenä ja hankki elantonsa hatuntekijänä. Saarta kutsuttiin ennen merkkimiehen asettumista sille nimellä *Räkneholmen*.

### Silta
Saareen rakennettiin ensimmäinen silta vuonna 1870, joten Reimersin kotiväki liikkui saarelle veneillä. Siltoja on uusittu säännöllisesti ja uusin silta (*Reimersholmsbron*) on vuodelta 1942, joka korvasi edeltäjänsä *Reimersbron*. Nykyinen silta on 39 metriä pitkä ja 13 metriä leveä.

### Muita rakennuksia
Saarelle rakennettiin 1700-luvulla myös toinen malminkartano *Charlottenburg*, jolla oli monia omistajia ja joka purettiin 1940-luvulla . Saaren pohjoisosassa toimi vuosina 1859–1934 Stockholms Yllefabrik. Tehtaat purettiin, ja tilalle rakennettiin vuosina 1942–1946 kerrostaloja . Saaren kaakkoisosassa toimi vuosina 1869–1978 pirtutehdas (*Reymersholms Spritförädlings AB*). Toiminnan loputtua sen heikkokuntoisimmat rakennukset purettiin ja niiden tilalle rakennettiin kerrostaloja .


Räkningeholmen 1751.JPG|Kartassa Räkningeholmen vuodelta 1751.
Spritfabriken på Reimersholme år 1872.jpg|Pirtutehdas vuonna 1872.
Charlottenburg, Reimersholme, 1891.jpg|Charlottenburg vuonna 1891.
Charlottenburgsområdet Reimersholme 1902.jpg|Charlottenburgen alue vuonna 1902.
Stockholms Yllefabrik, interiör 1930-tal (1).jpg|Stockholms Yllefabrik 1930-luvulla.
Reimersholme 1946.jpg|Saari ilmakuvassa vuonna 1946.


## Katso myös
* Luettelo Mälarenin saarista

### Huomautuksia

## Lähteet

## Aiheesta muualla